Muutettu ehdotus: neuvoston päätös monenvälistä ydinvoima-alan ympäristöohjelmaa Venäjän federaatiossa koskevan sopimuksen ja sen vaatimuksia, oikeudenkäyntimenettelyjä ja korvauksia koskevan pöytäkirjan allekirjoittamisesta /* KOM/2003/0289 lopull. */





Muutettu ehdotus: NEUVOSTON PÄÄTÖS monenvälistä ydinvoima-alan ympäristöohjelmaa Venäjän federaatiossa koskevan sopimuksen ja sen vaatimuksia, oikeudenkäyntimenettelyjä ja korvauksia koskevan pöytäkirjan allekirjoittamisesta (komission esittämä) PERUSTELUT Euroopan unionin yleisten asioiden neuvosto teki 10. huhtikuuta 2000 päätöksen, jolla komissiota kehotettiin neuvottelemaan monenvälistä ydinvoima-alan ympäristöohjelmaa Venäjän federaatiossa koskeva sopimus tiettyjen länsimaisten avunantajien, mukaan luettuina Euroopan yhteisö ja Euratom, ja Venäjän federaation hallituksen välillä Euroopan yhteisön perustamissopimuksen 181 a artiklan 3 kohdan toisen virkkeen mukaisesti luettuna yhdessä sen 300 artiklan 2 kohdan ensimmäisen virkkeen kanssa (asiakirja 7395/00 NIS 41 ATO 28). Neuvottelut länsimaisten avunantajien [1], mukaan luettuna Euroopan komissio, ja Venäjän välillä saatettiin päätökseen 21. maaliskuuta 2003 ja tuloksena oleva teksti on neuvoston komissiolle antamien neuvotteluohjeiden mukainen. [1] Neuvotteluissa mukana olleet länsimaiset avunantajat olivat Alankomaat, Belgia, Norja, Ranska, Ruotsi, Saksa, Suomi, Yhdistynyt kuningaskunta, Yhdysvallat ja Euroopan komissio. Monenvälistä ydinvoima-alan ympäristöohjelmaa Venäjän federaatiossa koskeva sopimus ja vaatimuksia, oikeudenkäyntimenettelyjä ja korvauksia koskeva pöytäkirja avattiin allekirjoittamista varten Ruotsin ulkoministeriössä Tukholmassa 21. toukokuuta 2003. Sopimuksessa vahvistetaan oikeudellinen kehys yhteistyön helpottamiseksi muun muassa käytetyn ydinpolttoaineen turvallisuuden, radioaktiivisen jätteen käsittelyn ja ydinsukellusveneiden ja -jäänmurtajien käytöstä poistamisen aloilla Venäjän federaatiossa. Sopimuksen, jolla ei ole mitään taloudellisia vaikutuksia, päätavoite on antaa sopimuksen länsimaisille avunantajasopimuspuolille johdonmukainen ja kattava oikeudellinen kehys ydinvoimaan liittyvien hankkeiden täytäntöönpanemiseksi Venäjän federaatiossa, jotta yksilöitä, yhteiskuntaa ja ympäristöä voidaan suojella ionisoivan säteilyn vahingollisilta vaikutuksilta. Sopimus on länsimaisille avunantajille välttämätön edellytys niiden kiireellisten hankkeiden täytäntöönpanon aloittamiseksi, jotka sisältyvät olemassa oleviin kahdenvälisiin ja monenvälisiin tukiohjelmiin kuten pohjoisen ulottuvuuden ympäristökumppanuuden (Northern Dimension Environmental Partnership) tukirahaston ydinturvallisuustoimenpiteisiin. Pohjoisen ulottuvuuden ympäristökumppanuus ja muut Venäjän federaatiossa toteutettavilla tukiohjelmilla edistetään suoraan G8-ryhmän joukkotuhoaseiden ja -materiaalien leviämisen torjunnan yleistä kumppanuutta koskevan aloitteen tavoitteiden saavuttamista. Kyseinen aloite tehtiin kesäkuussa 2002 Kananaskisissa pidetyssä G8-ryhmän huippukokouksessa. Sopimukseen liittyy erillinen vaatimuksia, oikeudenkäyntimenettelyjä ja korvauksia koskeva pöytäkirja, jonka määräyksillä pyritään varmistamaan se, että venäläinen sopimuspuoli ei esitä sopimuspuolia ja niiden henkilöstöä tai laitteiden, tavaroiden tai palvelujen toimittajia, konsultteja, hankkijoita tai alihankkijoita millään tasolla ja niiden henkilöstöä kohtaan mitään sopimuksen mukaisesti toteutettujen toimien johdosta aiheutuneita menetyksiä tai vahinkoja koskevia vaatimuksia, ja jos kolmas osapuoli esittää vaatimuksia, venäläinen sopimuspuoli on korvausvelvollinen. Komissio kehottaa neuvostoa hyväksymään liitteenä olevan ehdotuksen puitesopimuksen ja sen vaatimuksia, oikeudenkäyntimenettelyjä ja korvauksia koskevan lisäpöytäkirjan allekirjoittamisen hyväksymisestä. Muutettu ehdotus: NEUVOSTON PÄÄTÖS, monenvälistä ydinvoima-alan ympäristöohjelmaa Venäjän federaatiossa koskevan sopimuksen ja sen vaatimuksia, oikeudenkäyntimenettelyjä ja korvauksia koskevan pöytäkirjan allekirjoittamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 181a artiklan 3 kohdan toisen virkkeen yhdessä sen 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Komissio on osallistunut yhteisön puolesta neuvotteluihin monenvälistä ydinvoima-alan ympäristöohjelmaa Venäjän federaatiossa koskevasta sopimuksesta ja vaatimuksia, oikeudenkäyntimenettelyjä ja korvauksia koskevasta pöytäkirjasta. (2) Edellyttäen, että sopimus mahdollisesti tehdään myöhemmin, sopimus ja sen pöytäkirja olisi allekirjoitettava. (3) Komissio ja asianomaiset jäsenvaltiot yhteensovittavat kantansa ennen MNEPR-komitean kokouksia, ON PÄÄTTÄNYT SEURAAVAA: 1 artikla Edellyttäen, että sopimus mahdollisesti tehdään myöhemmin, neuvoston puheenjohtaja valtuutetaan nimeämään henkilö, jolla on valtuudet allekirjoittaa Euroopan yhteisön puolesta monenvälistä ydinvoima-alan ympäristöohjelmaa Venäjän federaatiossa koskeva sopimus ja vaatimuksia, oikeudenkäyntimenettelyjä ja korvauksia koskeva pöytäkirja. Sopimuksen ja pöytäkirjan kolme alkuperäistä kielitoisintoa (englanniksi, ranskaksi ja venäjäksi) ovat tämän päätöksen liitteenä. 2 artikla Komissio edustaa yhteisöä monenvälistä ydinvoima-alan ympäristöohjelmaa Venäjän federaatiossa koskevan sopimuksen 4 artiklassa ja vaatimuksia, oikeudenkäyntimenettelyjä ja korvauksia koskevassa pöytäkirjassa tarkoitetussa komiteassa. 3 artikla Kunnes monenvälistä ydinvoima-alan ympäristöohjelmaa Venäjän federaatiossa koskeva sopimus ja sen vaatimuksia, oikeudenkäyntimenettelyjä ja korvauksia koskeva pöytäkirja tulevat voimaan, niitä sovelletaan väliaikaisesti niiden allekirjoituspäivästä. Tehty Brysselissä Neuvoston puolesta Puheenjohtaja